Document ID: /roh_data/filtered/fineweb-2-filterrobots_roh.jsonl.gz/50487

A l'eroport da Turitg-Kloten partan ils sgols actualmain cun fin trenta minutas retard. La raschun è che passa diesch controlladers dal traffic aviatic èn s'annunziads malsauns. Uschia na dettia il mument betg avunda persunal per la controlla dal traffic aviatic ed ins haja stuì reducir la capacitad.
Ier gievgia aveva il Tribunal federal confermà la sentenzia invers in controllader dal traffic aviatic. Tenor in pledader dal servetsch da controlla dal traffic aviatic Skyguide haja quella sentenzia chaschunà malsegirtad tar ils controlladers aviatics.
RR novitads 14:00